MUNICIPIUL CRAIOVA

CONSILIUL LOCAL AL MUNICIPIULUI CRAIOVA
       
                                                HOTĂRÂREA NR. 105
      Consiliul Local al Municipiului Craiova, întrunit în şedinţa ordinară din data de  24.02.2011;

      Având în vedere raportul nr.28596/2011 întocmit de Direcţia Patrimoniu prin care se propune modificarea preţului de achiziţie a unor terenuri, situate în municipiul Craiova, str. Drumul Apelor, respectiv str. Motru, nr.1 şi rapoartele comisiilor de specialitate ale Consiliului Local al Municipiului Craiova nr.39, 40, 41, 42 şi 43/2011;  
      În conformitate cu prevederile Ordonanţei de Urgenţă a Guvernului nr.109/2009 pentru modificarea şi completarea Legii nr.571/2003 privind Codul Fiscal;

      În temeiul art.36 alin.2 lit.b şi c, art.45 alin.3, art.123 alin.1 coroborat cu alin.3 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1. Se aprobă modificarea preţului de achiziţie a unor terenuri situate în intravilanul municipiului Craiova, după cum urmează:

a) pentru terenul situat în str.  Drumul Apelor, amplasament fosta colonie de cazare şi gospodărie anexă, de la valoarea de 300.000 lei, la valoarea de 300.000 lei + TVA;

b) pentru terenul situat în str. Motru, nr. 1, amplasament colonie de cazare, de la valoarea de 35.000 lei, la valoarea de 35.000 lei + TVA.
Art.2. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.556/2009 şi nr.85/2010.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Juridică, Asistenţă de Specialitate şi Contencios Administrativ  vor  aduce la îndeplinire prevederile prezentei   hotărâri.

